PRIENŲ RAJONO SAVIVALDYBĖS administracijos

socialinės paramos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 161, el. p. soc.rupyba@prienai.lt

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SOCIALINIŲ PASLAUGŲ ĮSTAIGŲ NUOSTATŲ PATVIRTINIMO“ PROJEKTO AIŠKINAMASIS RAŠTAS

Sprendimo projekto tikslas ir uždaviniai:

Įgyvendinti Lietuvos Respublikos vietos savivaldos įstatymo, Lietuvos Respublikos biudžetinių įstaigų įstatymo ir Lietuvos Respublikos socialinių paslaugų įstatymo nuostatas ir patvirtinti naujus Prienų globos namų, Prienų rajono savivaldybės socialinių paslaugų centro ir Prienų rajono Jiezno paramos šeimai centro nuostatus.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 2 dalimi, 3 dalies 1 punktu, 4 dalimi, 7 straipsnio 6 dalimi.

2024 m. sausio 1 d. įsigaliojo Lietuvos Respublikos biudžetinių įstaigų įstatymo Nr. I-1113 pakeitimo įstatymas bei Lietuvos Respublikos vietos savivaldos įstatymo Nr. I-533 pakeitimo įstatymas. Įsigaliojusiame Biudžetinių įstaigų įstatyme buvo patikslinta biudžetinės įstaigos samprata; pakoreguotos biudžetinės įstaigos teisės ir pareigos; patikslintos biudžetinės įstaigos savininko teises įgyvendinančios institucijos kompetencijos; nustatyti biudžetinės įstaigos nuostatų reikalavimai; įtvirtintos nuostatos dėl biudžetinės įstaigos vadovo priėmimo į pareigas ir jo kadencijų skaičiaus; nustatytos biudžetinės įstaigos vadovo kompetencijos.

Lietuvos Respublikos vietos savivaldos įstatymo pakeitimo įstatyme įtvirtinta nuostata, kad savivaldybės tarybos nebetvirtina savivaldybės biudžetinių įstaigų struktūros, darbo užmokesčio fondo, didžiausio leistino darbuotojų pareigybių skaičiaus. Lietuvos Respublikos socialinių paslaugų įstatymas papildytas nuostatomis dėl socialinių paslaugų įstaigų vadovų priėmimo į pareigas, dėl kadencijų skyrimo tvarkos ir reikalavimais socialinių paslaugų įstaigų vadovų kvalifikacijai bei profesinės kompetencijos tobulinimui.

Atsižvelgiant į aukščiau nurodytą pasikeitusį teisinį reguliavimą ir siekiant išvengti teisinės kolizijos, parengti nauji Prienų globos namų nuostatai, Prienų rajono savivaldybės socialinių paslaugų centro nuostatai ir Prienų rajono Jiezno paramos šeimai centro nuostatai.

Laukiami rezultatai:

Bus patvirtinti Prienų globos namų, Prienų rajono savivaldybės socialinių paslaugų centro ir Prienų rajono Jiezno paramos šeimai centro nuostatai, atitinkantys galiojančius teisės aktus.

Lėšų poreikis ir šaltiniai:

Papildomų lėšų nereikės.

Kiti sprendimui priimti reikalingi pagrindimai, skaičiavimai ar paaiškinimai:

Prienų globos namų, Prienų rajono savivaldybės socialinių paslaugų centro ir Prienų rajono Jiezno paramos šeimai centro pateiktuose tvirtinti nuostatuose patikslinta savininko teises ir pareigas įgyvendinančios institucijos samprata, savininko teises ir pareigas įgyvendinančios institucijos kompetencijos, patikslinta įstaigos vadovo priėmimo į pareigas tvarka ir papildytos jo kompetencijos, patikslinti lėšų šaltiniai.

Lyginamasis variantas:

Nepridedamas.

Skyriaus vedėja	Sandra Mekionienė